Navala skauta: Olma prati i Bayern, Milan dolazi po trojicu

Dani Olmo je najtraženiji igrač Dinama. Iz Maksimira ga neće pustiti za manje od 25 milijuna eura. Milan uz Olma protiv Benfice dolazi gledati i Nikolu Moru te Antonija Marina, piše Calciomercato

<p>Za svoja mjesta na utakmici <strong>Dinama </strong>i <strong>Benfice </strong>u osmini finala Europske lige bore se navijači, ali velika gužva vlada i među skautima europskih velikana.</p><p>Najviše pozornosti privlači <strong>Dani Olmo </strong>kojeg već mjesecima pozorno prate Real Madrid i Barcelona. Ali, neće španjolskim velikanima biti jednostavno jer će skauti drugih klubova u četvrtak sjediti na Maksimiru i iz prve ruke pratiti što može talentirani 20-godišnjak.</p><h2>Otimačina za Olma, Milanu interesantni Moro i Marin</h2><p>Calciomercato.com piše kako je Dinamo glavna okupacija Milanove skautske službe, a oni će u Zagrebu osim Olma pratiti i Nikolu <strong>Moru </strong>te Antonija <strong>Marina</strong>.</p><p>U čitavu se priču oko Olma ponovno uključio i Liverpool koji ga je pratio i dok mu se cijena 'vrtjela' oko deset milijuna eura. Sada ga Dinamo neće pustiti za manje od 25 milijuna eura.</p><p>Protiv Viktorije Plzen su Dinamove dragulje pratili skauti Reala, Arsenala, Liverpoola, Manchester Cityja, Juventusa, Paris Saint-Germaina, Olympique Marseillea, Seville, Napolija, Intera, Atlético Madrida, te predstavnici njemačkih giganata Bayerna i Borussije Dortmund. I ovoga četvrtka se očekuje slična posjeta...</p>